
	        ΠΑΝΕΠΙΣΤΗΜΙΟ ΑΙΓΑΙΟΥ
                        ΤΜΗΜΑ ΝΑΥΤΙΛΙΑΣ & 
                        ΕΠΙΧΕΙΡΗΜΑΤΙΚΩΝ ΥΠΗΡΕΣΙΩΝ

Aegean Living Lab στη Σχοινούσα
Η ιδέα του Aegean Living Lab είναι η δημιουργία μίας συστηματικής και συνεκτικής προσέγγισης για την καλλιέργεια της επιχειρηματικής νοοτροπίας των νέων, με θεματική εστίαση στη Γαλάζια Οικονομία. Το πρόγραμμα συνδυάζει παραδοσιακές εκπαιδευτικές μεθόδους (διαλέξεις) και παράλληλα βιωματικές μεθοδολογίες-learning by doing (παιχνίδια, workshops, έρευνα πεδίου) με στόχο την κατανόηση της θεωρητικής γνώσης μέσω της πρακτικής εφαρμογής, δίνοντας ταυτόχρονα τη δυνατότητα στους συμμετέχοντες και τους εμπλεκόμενους (εισηγητές, προσκεκλημένους ομιλητές και τοπικούς φορείς) μέσω «πειραμάτων», να συν-δημιουργήσουν νέες ιδέες και καινοτόμες λύσεις, εμπνεόμενοι από τις προκλήσεις και ευκαιρίες που δημιουργεί η τοπικότητα και μάλιστα η νησιωτικότητα.
To Aegean Living Lab διοργανώθηκε για πρώτη φορά τον Ιούλιο 2017 στο Αγκίστρι με τίτλο «Χτίζοντας την ταυτότητα ενός «πράσινου» νησιού» και έλαβε Χρυσό Βραβείο στα «Education Leaders Awards 2018» στη κατηγορία «Καινοτομία στη Εκπαίδευση»  http://www.educationleadersawards.gr/
Φέτος το Aegean Living Lab θα διοργανωθεί στις 30/05-05/06/2018 στη Σχοινούσα σε συνεργασία με την κοινωφελή αστική εταιρεία «ΑΕΛΙΑ» το Σύλλογο Νέων Σχοινούσας, το Συλλογο Σχοινουσιωτών και την Οργάνωση ΓΗ, υποστηριζόμενο απο μεγάλο αριθμό χορηγών που δραστηριοποιούνται στη θαλάσσια οικονομία.

